Պետական եկամուտների կոմիտեի քննչական ծառայությունը բացահայտել է խոշոր չափի կաշառք տալու և այդ գործընթացին օժանդակելու փորձի դեպք: Պարզվել է, որ կոմիտեի ավագ հարկային տեսուչ Արտակ Պետրոսյանը խաբեությամբ հափշտակել է 5 մլն դրամ, նա կալանավորվել է: Հատուկ քննչական կոմիտեում հարուցված քրեական գործի շրջանակներում էլ «Հայրենիք-սփյուռք կենտրոն» ՊՈԱԿ-ի նախկին տնօրենի կողմից մասնակի փոխհատուցվել է պետությանը պատճառված վնասը: Պետական վերահսկողության ծառայության դեպոզիտ հաշվին է փոխանցվել 100 մլն դրամ՝ որպես պատճառված վնասի մասնակի վերականգնում: